CELEX: 62013CN0503
Language: fi
Date: 2013-09-19 00:00:00
Title: Asia C-503/13: Ennakkoratkaisupyyntö, jonka Bundesgerichtshof (Saksa) on esittänyt 19.9.2013 — Boston Scientific Medizintechnik GmbH v. AOK Sachsen-Anhalt

30.11.2013   
            
            
               FI
            
            
               Euroopan unionin virallinen lehti
            
            
               C 352/8
            
         Ennakkoratkaisupyyntö, jonka Bundesgerichtshof (Saksa) on esittänyt 19.9.2013 — Boston Scientific Medizintechnik GmbH v. AOK Sachsen-Anhalt
   (Asia C-503/13)
   2013/C 352/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Revision-menettelyn valittaja: Boston Scientific Medizintechnik GmbH
   
      Revision-menettelyn vastapuoli: AOK Sachsen-Anhalt
   
      Ennakkoratkaisukysymykset
   
   
               1)
            
            
               Onko tuotevastuuta koskevien jäsenvaltioiden lakien, asetusten ja hallinnollisten määräysten lähentämisestä 25.7.1985 annetun neuvoston direktiivin 85/374/ETY (1) 6 artiklan 1 kohtaa tulkittava siten, että tuote, joka on ihmiskehoon asennettu lääkinnällinen tuote (tässä: sydämentahdistin), on turvallisuudeltaan puutteellinen jo silloin, kun saman tuoteryhmän laitteiden toimimattomuusriski on huomattavan suuri mutta asennetun laitteen turvallisuuden puutteellisuutta ei ole todettu?
            
         
               2)
            
            
               Jos kysymykseen 1 vastataan myöntävästi:
               Onko asennetun tuotteen poistamiseksi ja toisen sydämentahdistimen asentamiseksi tehtävän leikkauksen kustannuksissa kyse direktiivin 85/374/ETY 1 artiklassa ja 9 artiklan ensimmäisen kohdan a alakohdassa tarkoitetusta muusta henkilövahingosta kuin kuolemasta?
            
         
      (1)  EYVL L 210, s. 29.